123.121 REGOLI DWAR TNAQQIS (MIŻATI DWAR CHILDCARE) L-AVVIŻ LEGALI 466 tal-2010. L-AVVIŻ LEGALI 466 tal-2010. 1. Titolu u bidu fis-seħħ. (1) It-titolu ta’ dawn ir-regoli hu Regoli dwar Tnaqqis (Miżati dwar Childcare). (2) Dawn ir-regoli għandhom jidħlu fis-seħħ mis-sena ta’ stima 2011. 2. It-tnaqqis li jista’ jintalab minn individwu skond id-dispożizzjonijiet tal-artikolu 14Ċ tal-Att dwar it-Taxxa fuq l-Income, hawn iżjed ’il quddiem imsejjaħ "l-Att", jingħata biss fejn: (a) miżata tkun trid titħallas wara li jitnaqqsu kull sussidju jew flus lura li jistgħu jiġu riċevuti għas-servizz ta’ childcare; u (b) iċ-ċentru ta’ childcare huwa reġistrat jew approvat b’xi mod ieħor mid-Dipartiment Standards fil-Ħarsien Soċjali jew mid-Direttorat għal Kwalità u Standards fl-Edukazzjoni jew huwa servizzi pprovdut mill-Fondazzjoni għal Servizzi Edukattivi; u (ċ) il-pagament u d-dettalji tal-individwu li qiegħed jagħmel it-talba huma kkonfermati minn informazzjoni pprovduta, fil-format u l-kontenut li jiddetermina l-Kummissarju, mill-persuna li tmexxi ċ-ċentru ta’ childcare. 3. Informazzjoni. Id-Dipartiment Standards fil-Ħarsien Soċjali, id-Direttorat għal Kwalità u Standards fl-Edukazzjoni u l-Fondazzjoni għal Servizzi Edukattivi għandhom jipprovdu lill-Kummissarju, għall-iskopijiet tal-amministrazzjoni tal-artikolu 14Ċ tal-Att u ta’ dawn ir-regoli, l-informazzjoni li għandhom fil-pussess tagħhom fir-rigward taċ-ċentri ta’ childcareki fil-Kummissarju jista’ jirrikjedi.